34. ΑΠΟΦΑΣΗ ΥΠΟΥΡΓΟΥ ΕΞΩΤΕΡΙΚΩΝ Αριθ. 29 της 7/12 Αυγ. 1985 (ΦΕΚ Β΄  493) Συγκρότηση διοικητικών τομέων στο ΥΠΕΞ. Έχοντας υπόψη: Τις διατάξεις του άρθρ. 28 παρ. 1 του Νόμ. 1558/85 (Α 137) «Κυβέρνηση και κυβερνητικά όργανα», συνιστούμε: 1.Διοικητικό τομέα προσωπικού και οργάνωσης, που περιλαμβάνει τις διευθύνσεις. Γ1 προσωπικού. Γ2 οργάνωσης μεθόδων και Εκπαίδευσης. Γ4 οικονομικών υπηρεσιών. Γ5 Αρχείων Διαβιβάσεων, Επικοινωνιών. Μηχανογραφική υπηρεσία. Γενική Επιθεώρηση. Κέντρο διπλωματικών σπουδών. 2.Διοικητικό τομέα ΕΟΚ, που περιλαμβάνει τις διευθύνσεις Ευρωπαϊκών Κοινοτήτων, Ευρωπαϊκού Κοινοβουλίου και τις σχετικές με αυτές υπηρεσίες που μνημονεύονται στο Νόμ. 1104/80 (Α 298) και της 10-2 κοινής απόφασης των Υπουργών Προεδρίας Κυβερνήσεως και Εξωτερικών (ΦΕΚ 68/2.2.81, τ. Β΄). 3.Ανά μία θέση ειδικού γραμματέα με βαθμό β΄ της κατηγορίας ειδικών θέσεων στους παραπάνω διοικητικούς τομείς. 